Rupa Bai Furdoonji

Rupa Bai Furdoonji (batzuetan Firdounji edo Faridounji) indiar mediku parsia izan zen, munduko lehen emakume anestesiologoa izan zena. Hyderabaden praktikatu zuen medikuntza, eta kloroformoa ezagutarazi zuen Indian.

 Bizitza 
1885ean, ikasketak hasi zituen, Hyderabad Medical Collegeko medikuntza ikastatoetan sartu ziren bost emakumeetako bat bihurtuz. 1889an, Hakeem titulua lortu zuen, Medikuntzako doktore tituluaren baliokidea. Ondoren, Baltimoreko Johns Hopkins ospitalean jarraitu zituen medikuntzako ikasketak. 1909an, Annie Besantek bultzatuta, Furdoonji Edinburgora joan zen anestesikoen arloan esperientzia eta ezagutza gehiago lortzeko. Edinburgoko Unibertsitatean Fisika eta Kimikako diplomak lortu zituen, anestesikoetan espezializatutako ikastarorik ez baitzegoen. Fisika eta kimika ikastea aukeratu zuen, gai horien ezagutza anestesikoak erabiltzen zituzten medikuentzat erabilgarria zelako.

Furdoonji ahots nabarmena zen 1888an eta 1891n Hyderabaden egindako Kloroformoari buruzko Batzordeetan. 1889tik 1917ra, anestesia kudeatu zuen Hyderabadeko Britainiar Egoitza Ospitalean (gaur egungo Sultan Bazaar ospitalea), Afzalgunz ospitalean (gaur egungo Osmania ospitale orokorra) eta Victoria Zenana amaetxean. 1920an erretiratu zen, Hyderabadeko Chaderghateko ospitaleko superintendente izanik.

 Erreferentziak 

 Kanpo estekak 

Kategoria:Indiako medikuak
Kategoria:Emakume medikuak
Kategoria:Anestesiologoak
Kategoria:Emakume aitzindariak
Kategoria:Indiako emakumeak
Kategoria:Indiako zoroastroarrak
Kategoria:XIX. mendeko indiarrak
Kategoria:XX. mendeko indiarrak